Apisaón (syn Fausia)

Apisaón (Apisaón) je v gréckej mytológii syn Fausia,Homér, Iliada, 11,578. bol jeden z vodcov trójskeho vojska v trójskej vojne.Homér, Iliada, 11,575-579. 

V jedenástom speve Homérovej Iliady sa vďaka hlavnému veliteľovi achájskych vojsk Agamemnónovi začala bitka pre Achájcov vyvíjať priaznivo.Homér, Iliada, 11,15-284. Ale keď sa Agamemnón v boji zranil,Homér, Iliada, 11,248-253. trójsky princ Hektor za pomoci boha Dia strhol Trójanov do odhodlanejšieho boja a neskôr po zranení achájskych hrdinov Dioméda,Homér, Iliada, 11,378-389. OdyseaHomér, Iliada, 11,435-440. a Eurypyla,Homér, Iliada, 11,583-584. získalo trójske vojsko dočasnú prevahu.Homér, Iliada, 11,284-663.

Krvavý boj si vyžiadal mnoho mŕtvych na oboch stranách. Epický básnik Homér uvádza, že medzi padlými bol aj trójsky vodca Apisaón, ktorého usmrtil achájsky hrdina Eurypylos. Hovoria o tom jeho verše: „Len čo Eurypylos, syn preslávený Euaimonov zbadal, že je záplavou striel Aias odvšadiaľ tiesnený, šiel a pristúpil k nemu a vymrštil svoj hladený oštep; Apisáona zasiahl tým oštepom, vodcu mužstva, do pečene pod priečnu blanu a z neho vzápätí sa život vytratil. Víťaz sa potom na neho vrhol a sňal mu z ramien výzbroj. Ale keď ho uvidel Paris, podobný bohom, ako sníma brnenie Apisaóna, hneď napínal na Eurypyla luk, vystrelil a šípom ho zasiahl do pravého stehna..."Homér, Iliada, 11,575-583. 

 Referencie a bibliografia 

Kategória:Postavy gréckej mytológie
Kategória:Trójska vojna